b'\n_START_ARTICLE_\nJean-Baptiste Joseph Delambre\n_START_SECTION_\n\xc5\xbdivljenje in delo\n_START_PARAGRAPH_\nDelambreov najve\xc4\x8dji dose\xc5\xbeek je bil, da je z M\xc3\xa9chainom med letoma 1791 in 1799 meril do\xc5\xbeino poldnevni\xc5\xa1kega loka med Dunkerquejem in Barcelono. Ta del poldnevnika, ki poteka tudi skozi Pariz, je slu\xc5\xbeil kot osnova za izra\xc4\x8dun dol\xc5\xbeine \xc4\x8detrtine poldnevnika, ki povezuje Severni pol z ekvatorjem._NEWLINE_Bil je med ustanovnimi \xc4\x8dlani Urada za dol\xc5\xbeine (Bureau des longitudes) leta 1795._NEWLINE_Med letoma 1804 in 1822 je bil sedmi predstojnik Pari\xc5\xa1kega observatorija. Nasledil ga je Bouvard._NEWLINE_Leta 1823 ga je kot predstojnik stolice za astronomijo na Francoskem kolegiju nasledil Binet.\n_START_SECTION_\nPoimenovanja\n_START_PARAGRAPH_\nPo njem se imenuje krater Delambre na Luni.'